Molly Weasley

Molly Weasley (r. Prewett; *30. oktobar 1950.) je fiktivni lik iz serije romana o Harry Potteru. Ona je vještica i kućanica, udata je za Arthura Weasleyja i majka je Billa, Charlieja, Percyja, Freda, Georgea, Rona i Ginny. Vjerovatno je nećakinja Ignatiusa Prewetta (koji je bio oženjen Lucretiom Black).

Njena najmlađa djeca, Ron i Ginny, su najbolji prijatelji Harry Pottera i Hermione Granger (Ginny je izlazila sa Harryjem tokom svoje pete godine). Molly je Harryja i Hermionu, koji nemaju čarobnjačke porodice, prihvatila kao svoju djecu i neslužbene članove porodice Weasley. Posebno se zaštitinički ponaša prema Harryju zato što je on siroče kojeg njegova jedina porodica maltretira. Kad je Molly u Harry Potteru i Plamenom peharu čula neistinite priče o tome kako Hermiona vara Harryja sa Viktorom Krumom, počela se hladno ponašati prema Hermioni sve dok joj Harry nije objasnio da je ta priča samo još jedna izmišljotina Rite Skeeter (Hermiona zapravo nikad ni nije bila Harryjeva djevojka pa se njena veza s Krumom ne može nazvati varanjem). Molly se nakon objašnjena opet počela ponašati normalno prema Hermioni.

Ponekad se čini da se Molly prema Harryju ponaša čak i bolje nego prema svojoj djeci, a pogotovo Ronu. Očiti primjer toga je kad Molly u Harry Potteru i Plamenom peharu Ronu da groznu iznošenu svečanu pelerinu (koja izgleda kao da je za djevojke) dok je Harryju nabavila znatno ljepšu pelerinu i čini se da joj uopće ne smeta Ronov sram zbog izgleda pelerine; kad je Ron rekao da neće odjenuti tu pelerinu, Molly mu je rekla da može ići gol, a Harryju je nabacila da ga fotografira zato što bi joj dobro došlo malo smijeha. Ipak, trebalo bi naglasiti da je Harryjeva pelerina kupljena njegovim novcem dok je Ron dobio korištenu zato što Weasleyjevi imaju znatno manje novca od Harryja. Potpuno suprotno prethodno navedenom događaju, Molly je bila presretna kad je Ron postao gryffindorskim prefektom te ga je zbog toga izgrlila i izljubila, na gađenje Freda i Georgea, te mu je čak ponudila da mu kupi novu svečanu pelerinu kao nagradu (tada mu svečana pelerina više ne bi pomogla zato što učenici pete i šeste godine nisu prisustvovali nikakvim svečanim prilikama). Kako su mu Fred i George već kupili novu svečanu pelerinu (nakon Plamenog pehara), Molly je prihvatila da mu umjesto pelerine kupi novu leteću metlu.

Molly pokušava održavati red u kući, ali taj zadatak otežavaju Fred i George. Čini se da se Molly čvrsto drži pravila, ali tokom školovanja u Hogwartsu je, zajedno sa svojim budućim suprugom, često kršila pravilo da svi učenici moraju biti u prostorijama svog doma do ponoći (vidi 4. knjigu).

Mollyin je najveći strah, koji je pokazao bauk koji je pokušao uplašiti, smrt njenih voljenih osoba, što je posve razumljivo s obzirom da su njena braća, Gideon i Fabian Prewett, ubijeni dok su bili dio originalnog Reda feniksa. Molly se često ponaša previše zaštitnički prema svojoj djeci. Nakon nereda koje su na svjetskom prvenstvu u metloboju izazvali smrtonoše, brinula se da možda nikad više neće vidjeti Freda i Georgea nakon što se na njih naljutila posljednji put kad ih je vidjela.

Molly se nije sviđalo ponašanje Siriusa Blacka i Mundungusa Fletchera; Siriusovo zato što se ponašao ishitreno i neodgovorno, a Mundungusovo zato što je otišao po ukradene kotliće dok je trebao paziti na Harryja (Harry je zbog toga zamalo izbačen iz škole zato što je koristio čaroliju Patronus kako bi se odbranio od dvojice dementora).

Molly nije podnosila Fleur Delacour, zaručnicu svog najstarijeg sina Billa, od samog upoznavanja, ali nije to želila priznati. Molly nije mogla shvatiti kako se Bill zaljubio u Fleur zato što je za Molly Fleur bila samo plitka i egoistična, a nije Molly dala ni razloga da o njoj misli drugačije. Molly se protivila Billovom i Fleurinom vjenčanju zato što su oboje premladi, a i vremena nisu sigurna, iako su se Arthur i ona također vjenčali tokom opasnog razdoblja. Ginny je čak mislila da Molly pokušava dovesti Tonks na večeru u nadi da će Bill ostaviti Fleur zbog Tonks, ali nije znala da Molly zapravo tješi Tonks zbog njenih problema u vezi s Remusom Lupinom. Molly je napokon prihvatila Fleur nakon što je Bill ozlijeđen u bici u Hogwartsu; Molly je mislila da će Fleur ostaviti Billa zbog njegovog unakaženog lica, ali Fleur je sve iznenadila izjavom da voli Billa i da će se udati za njega bez obzira na njegove ožiljke.

 Ostalo 
Porodica Weasley

Weasley, Molly

cs:Weasleyovi#Molly Weasleyová
de:Figuren der Harry-Potter-Romane#Molly Weasley
en:Ron Weasley#Family
fr:Ron Weasley#Famille
no:Familien Wiltersen#Molly Wiltersen
pt:Família Weasley#Molly Weasley
sv:Familjen Weasley#Molly Weasley
tr:Weasley ailesi#Molly Weasley
vi:Hội Phượng Hoàng#Molly Weasley